Barry, skrywer van Antie Pohl – GPS News
Barry van Rensburg van Windgat Produksies is 'n bekende skrywer en hierdie jaar gaan sy Antie Pohl produksie by Innibos nie net die lagspiere prikkel nie, maar ook so 'n bietjie wysheid deurgee.
Barry het ook meer oor homself vertel. "In my vorige lewens het ek verskeie hoede opgehad, partymaal sommer 'n paar oor mekaar. Ek was 'n dominee, 'n regisseur by SAUK(TV), lewensgids, fasiliteerder van lewensvaardighede, aanbieder van studievaardighede.
My grootste 'prestasie' is egter my drie dogters en my ses kleinkinders. Ek is uit-en-uit 'n mens-mens en my lewenservarings het my 'n aanvoeling en openheid vir mense en hul behoeftes gegee. Dan is ek die ewige optimis, 'n dromer en najaer van lewensvreugde.
Dit het gekulmineer in my skryfwerk. Ek het op 'n baie laat stadium begin om ernstig te skryf. Maar ek skryf nie noodwendig ernstige goed nie. Komedies is my kos. Maar komedies met lewenswysheid. Ek noem my skryfwerk: HUMOR WAT HOOP GEE.
Ek is die skrywer van 'n reeks komedies oor persoonlikheids-tipes, die sg. 'gat'-plays: daar is basies vier soorte mense in die wêreld –windgatte, slapgatte, hardegatte en banggatte. Die komedies was Annale van 'n Windgat, Ballade van 'n Banggat, Jou gat my Skat! en Die Woema van 'n Windgat wyfie. Dan het ek ook nog 'n komedie-drama Die Waarsêer geskryf, asook 'n suiwer klug Balle in die Lug.
My plays het deur die jare 'n plekkie by Innibos gevind, waaroor ek baie dankbaar is en Antie Pohl beloof om ewe-eens 'n lokettreffer te wees," het Barry gesê.
Clintin Brummer On Friday, the 27th of April South Africa celebrated Freedom day. So what is Freedom day all about? Well, it commemorates the first post-apartheid elections. This all dates back to 1994, a lot happened in that year every citizen of South Africa, over 18, of any race became allowed to vote. There are […]